CELEX: 62020TN0008
Language: ro
Date: 2020-01-08 00:00:00
Title: Cauza T-8/20: Acțiune introdusă la 8 ianuarie 2020 – Republica Cehă/Comisia

9.3.2020   
            
            
               RO
            
            
               Jurnalul Oficial al Uniunii Europene
            
            
               C 77/56
            
         
      Acțiune introdusă la 8 ianuarie 2020 – Republica Cehă/Comisia
      (Cauza T-8/20)
      (2020/C 77/77)
      Limba de procedură: ceha
      
         Părțile
      
      
         Reclamantă: Republica Cehă (reprezentanți: M. Smolek, J. Pavliš, J. Očková și J. Vláčil, agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei de punere în aplicare (UE) 2019/1835 a Comisiei din 30 octombrie 2019 în măsura în care exclude de la finanțarea de către Uniunea Europeană efectuate de Republica Cehă din Fondul european agricol pentru dezvoltare rurală (FEADR) coroborate cu măsurile M14 pentru anii financiari 2017, 2018 și 2019 pentru suma totală de 35 109,02 euro și obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă următorul motiv:
      
                  —
               
               
                  Motivul are la bază încălcarea articolului 52 alineatul (1) din Regulamentul nr. 1306/2013 Regulamentul (UE) al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune. Comisia a impus o corecție financiară pe baza unei singure dispoziții de drept al Uniunii, respectiv articolul 25 din Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (denumit în continuare „Regulamentul nr. 809/2014”. Cu toate acestea, nu s-a încălcat această dispoziție. Comisia afirmă în mod eronat că inițierea unui control la fața locului cu privire la primul beneficiar constituie un preaviz implicit, ca și când ar fi vorba despre un preaviz real de control în sensul articolului 25 din Regulamentul nr. 809/2014.